Kaserneetablissement i Hørsholm i Oktober Maaned 1936

- - - - - -

Kavallerstalden.

Skrædermester Jordan

Lejligheden bestaar af 3 Værelser og Køkken samt Vaskehus. Toilet i Gaarden

Nuværende aarlige Lejeafgift Kr. 400,--.

Gulvene ligger i meget forskellig Højde, saaledes at fremmede let vil kunne komme til Skade, saafremt de ikke advares.

I den lille Stue staar Skorstenen et stykke inde i Værelset, og der føres tre-fire kakkelovnsrør dertil.

I denne Stue er Væggen forsynet med Træpanel paa Grund af Fugtighed, og særlig Gavlvæggen ud mod Sdr. Jagtvej er meget fugtig, saa malingen skaller af i Soveveærelset, hvor der ingen Kakkelovn findes, hvorfor Lejeren om Vinteren maa flytte Sengene ind i Opholdsstuen.

Lejeren meddelte, at der om Vinteren bruges ca. 60 hl. Koks og 4 rm. Brænde til Opvarmningen.

I Vaskehuset findes ikke Vand indlagt, og der hører ikke Have til Lejligheden.

Kavallerboligen.

Fru Agnete Henry Olsen.

En stuelejlighed, der oprindelig bestod af 4 Værelser, deraf er 2 delt. Køkken findes i Kælderen, Toilet i Gaarden.

Aarlige nuværende Lejeafgift Kr. 500,--.

I to Værelser har Lejeren selv maattet opsætte ny kakkelovn, og Ovnen i et Væreelse – en meget stor, gammel Porcellænsovn – tør man ikke benytte.

I et Værelse har der været en Aabning i Loftet til en Trappe op til 1. Sal, som tidligere hørte hertil. Efter at Trappen er fjernet, er denne Aabning blot dækket ved, at der udenpaa Loftet er sat tykke Bræder, saaledes at de springer frem over den øvrige Loftsflade. Naar Loftet hvidtes, skaller Kalken af herpaa. Ved Lukning af Aabningen er der ikke opsat Gesims paa dette Stykke af Væggen.

I Værelset findes Nedgang til Køkkenet og Kælderen. Nedgangen er overbygget ind ei Værelset.

To af Lejlighedens Værelser er af tidligere Lejer delt ved at der er opsat Skillerum. De herved fremkomne to yderste Rum kan ikke anvendes, da de ikke er vtil at opvarme.

Lejligheden er saa fodkold, at der maa fyres op paa komfuret hele Vinteren.

Komfuret er opsat af lejeren.

Fru Anna Jerichau.

Lejligheden bestaar af 5 Værelser og Køkken paa 1. Sal. Da et af Værelserne er meget lille, er Væggen mellem dette og et andet for mange aar siden delvis fjernet. Toilet i Gaarden. Et interimistisk Toilet er indrettet paa Loftet.

Nuværende Aarlige Lejeafgift Kr. 375,-- for Lejligheden samt Kr. 200,-- for et Atelier m.m. i kavalerstalden.

Lejligheden er fodkold, og der er ikke dobbelte vinduer.

Kælderen benyttes ikke, da Adgangen skal ske gennem den Kælder, der hører til Stuelejligheden.

tes dertil.

I Spisestuen har Lejeren opsat egen Bilæggerovn, i dagligstuen egen Kakkelovn og aaben Kamin.

Gennem hele Dagligstuens Bredde er der ført et Kakkelovnsrør fra Soveværelset.

Atelier-Afdelingen i Kavallerstalden er yderst primitiv.

Den bestaar dels af den egentlige Stald og dels af nogle Rum, der formentlig i sin tid har været benyttet som Selekammer og Opholdsrum for Hestepasserne.

Heri findes en lille Kakkelovn.

Frøken S. B. Hvidberg.

Lejligheden bestaar af 3 Værelser og Køkken samt WC paa 1. Sal.

Indgangen til Lejligheden er gennem Entreen, der gaar gennem den af Etatsraadinde Teisen lejede Lejlighed.

Nuværende aarlige Lejeafgift Kr. 300,--.

Gulvet i Lejligheden skraaner meget stærkt mod Bygningens Midte, og det er saa frønnet, at Malerreparationer, som Lejeren foretager, ikke nytter, idet Malingen skaller af.

Lejeren har i Soveværelset opsat egen Kakkelovn, I dagligstuen egen Kamin.

De dobbelte Vinduer er opsat af Lejeren.

I denne Lejlighed er der for nylig installeret WC.

Billedskærer Oscar Holm.

Stuelejlighed bestaaende af 4 Værelser og Køkken samt WC. Den tilhørende Kælder ligger under en anden Lejlighed, saaledes at der er et Stykke Vej, at gaa ude i gaarden.

Nuværende Leje Kr. 560,- for Lejligheden og Kr. 150,- for Værksted i store Staldbygning. Lejemaalet om Værkstedet er indgaaet fra April Flyttedag 1934.

I de forskellige Værelser og Entreen ligger Gulvet i fem forskellige Højder.

Da Lejligheden ligger ved Gavlen, saaledes at der er store Ydervægge, er der stærk Fodkulde, og særlig et af Værelserne er saa fugtig, at det er næsten ubrugeligt.

En Dør fra Soveværelset til Sagfører Høgbroes Hovedindgang er blændet, og mellemrummet – efter hvad der siges – kun fyldt med Avispapir, saaledes at alle Lyde fra Trappen høres.

Der har her – som de fleste andre steder i Bygningen – været Rotter, og flere Steder er der sømmet Zinkplader paa, for at holde dem ude.

Installationen af elektrisk Lys er delvis foretaget af Lejeren.

Kakkelovnen i Dagligstuen er af utilstrækkelig Størrelse.

Der findes intet Spisekammer, idet det Rum, der er anvist som Spisekammer, ligger midt i Lejligheden med et langt Kakkelovnsrør igennem.

Fru I. Bay Schmith.

Lejlighed bestaaende af 5 Værelser og Køkken samt WC. Paa 1. sal.

Nuværende aarlige Lejeafgift Kr. 780,-. Lejemaalet er indgaaet fra April Flyttedag 1934.

Der er daarlige Kakkelovne, ingen Døgnbrændere, og Lejeren har selv maattet opsætte en Brændeovn i Soveværelset.

Et af Værelserne kan ikke opvarmes paa grund af Afstanden til Skorstenen, Hvorfor det kun kan bruges til pultekammer.

Lejligheden er meget kold, særlig paa grund af at en stor Vægfla-

Sygehusbygningen

Lejlighederne heri er udlejet fra henholdsvis April Flyttedag 1933 og Oktober Flyttedag 1934, og Lejen er fra 1. September 1935 forhøjet i Anledning af Installation af WC, hvorfor man ikke har forhandlet om yderligere Revision nu.

Vognskursbygningen.

Er udlejet fra 15. marts 1935 og henstod inden dette Tidspunkt ledig i længere Tid. Da Staten faar Andel i den Femlejeafgift, der indvindes, har man ikke forhandlet med Lejeren.

Store Staldbygning.

Lejemaal med Billedskærer Holm er som ovenfor nævnt indgået fra April Flyttedag 1934.

Murermester Petersens Lejemaal er indgaaet fra samme Tidspunkt paa grund af Lejemaalets Formindskelse, idet Lejeren meddelte, at han ikke mere havde Brug for det oprindelig lejede og heller ikke havde Raad til at beholde det, hvorfor en Del udgik af Lejemaalet og lejen ansattes til Kr. 100,- aarlig.

Teaterdirektør Aggerholm. Lejeren meddelte tidligere i Anledning af en ønsket Udvidelse af sit Lejemaal, at han kunde strække sig til at give lidt mere, saafremt kan kunde faa mere Loftsrum. Da dette imidlertid ikke var ledigt, forhøjedes Lejen ikke – den er nu Kr. 125,- aarlig

Store Magasinbygning.

Bygningen bestaar kun af eet stort Rum. Taget er ikke understrøget saaledes at Bygningen kun kan bruges til Oplagsplads. Den benyttes nu til Træoplag. Det vil sikkert blive vanskeligt at finde en Lejer, der kan give mere end 1250 Kr., som den aarlige Lejeafgift nu er.

Haverne bag store Staldbygning.

Haverne er for Tiden udlejet for Kr. 75,- aarlig til Gartner Gabrielsen, hvis Leje man ikke mener at kunne røre ved. Ved tidligere Fastsættelse af Lejeafgiften (1931) meddelte Lejeren, at der er ca. 12.000 kv.-Jord. Frugttræbestanden bestaar af en del gamle Frugttræer , som næsten intet Udbytte giver.

FREDERIKSBORG AMTSSTUE, den 12. november 1936